แกรมมี่ ลดสัดส่วนหุ้นช่อง ONE เบนเป้าจากผู้ประกอบการ เป็นผู้ผลิตคอนเทนต์รายการ - FINNOMENA
แกรมมี่ ปรับสัดส่วนหุ้นช่อง ONE เหลือ 25.50% เปิดทางให้กับธุรกิจในตระกูลปราสาททองโอสถ ซึ่งที่ผ่านมาเป็นผู้ก่อตั้ง และดำเนินการสถานีโทรทัศน์ "พีพีทีวี" ในปัจจุบัน
7 ธ.ค. 2559

แกรมมี่ ปรับสัดส่วนหุ้นช่อง ONE เหลือ 25.50% เปิดทางให้กับธุรกิจในตระกูลปราสาททองโอสถ ซึ่งที่ผ่านมาเป็นผู้ก่อตั้ง และดำเนินการสถานีโทรทัศน์ “พีพีทีวี” ในปัจจุบัน
โดยจะเพิ่มทุนจดทะเบียนอีก 1,910 ล้านบาท แบ่งเป็น 2 ครั้ง ในวันที่ 28 ก.พ. 60 และวันที่ 31 พ.ค. 60 ทำให้แกรมมี่จะถือหุ้นลดลงเหลือ 25.50% ส่วนประนันท์ภรณ์ จะเข้ามาถือหุ้น 50% โดยจะยังคงทีมงานผู้บริหารชุดเดิม และไม่มีการเปลี่ยนแปลงโครงสร้างผู้บริหาร
การลดสัดส่วนในคร้งนี้เนื่องจากทางผู้บริหารแกรมมี่ประเมินถึงธุรกิจทีวีดิจิทัลว่า จำเป็นต้องใช้เงินลงทุนเพิ่มขึ้นอย่างต่อเนื่องเพื่อผลิตคอนเทนต์รายการ แต่ถ้าหากยังต้องใส่เงินแบบนี้ไปเรื่อย ๆ จะกระทบถึงผลประกอบการบริษัทแม่ทุกปี
ซึ่งที่ผ่านมาช่อง ONE ถือว่าประสบความสำเร็จในการแย่งชิงเรตติ้งคนดูจากช่องอื่น ๆ โดยมีเรตติ้งเป็นลำดับที่ 5 รองจากช่อง 7 ช่อง 3 เวิร์คพอยท์ และโมโน
ทำให้จากนี้ไปแนวทางของแกรมมี่จะเปลี่ยนไปเป็นผู้ผลิตคอนเทนต์รายการ โดยมองว่าธุรกิจผู้ผลิตคอนเทนต์ที่มีคุณภาพยังเป็นที่ต้องการของตลาด
ทั้งนี้โครงสร้างธุรกิจของแกรมมี่แบ่งเป็น 3 กลุ่มหลัก ๆ คือ “ออนไลน์-ออนกราวนด์-ออนแอร์” ออนไลน์ คือการโหลดเพลงหรือ MV ผ่านช่องทางออนไลน์ต่างๆ ออนกราวนด์ คือ อีเวนต์-คอนเสิร์ต ส่วนออนแอร์คือการเป็นเจ้าของทีวีดิจิทัล ซึ่งต่อไปจะถูกลดบทบาทลง
ที่มา : http://www.prachachat.net/news_detail.php?newsid=1480949705
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: